4. kali Schelde kêna ditutup ing salawase. Brabant, Limburg lan Staats-Vlaanderen dadi jajahane Republiek Nederland sinêbut provincie-provincie rèh-rehan (Generaliteitslanden). Sanajan ing kono ora ana wong Protèstan, ewadene wong Katoliek dilarangi ora kêna nglakoni apa sacaraning agamane. Wêkasane pêrang 80 taun iku lumrah diarani jaman kuncara-kuncarane Republiek Nederland, kalêbu praja kang sugih lan kuwasa bangêt ing Eropah. Amsterdam jaman iku kutha padagangan kang gêdhe dhewe ing sadonya, amarga padagangan Antwerpen lan Lissabon ngalih mrono. Krajan gêdhe padha ngajak rêrukunan lan mêmitran karo Nederland. Kawruh lan kagunan iya lagi kombul-kombule.[36]
